Ir-Regolament tal-Kummissjoni (KE) Nru 1113/2002
tas-26 ta' Ġunju 2002
li jemenda r-Regolament (KE) Nru 1788/2001 li jistabbilixxi r-regoli dettaljati għall-implimentazzjoni tad-dispożizzjonijiet li jikkonċernaw iċ-ċertifikat tal-ispezzjoni għall-importazzjoni minn pajjiżi terzi skond l-Artikolu 11 tar-Regolament tal-Kunsill (KEE) Nru 2092/91
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2092/91 ta' l-24 ta' Ġunju 2002 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel [1], kif l-aħħar emendat bir-Regolament tal-Kummissjoni (KEE) Nru 473/2001 [2], u partikolarment l-Artikolu 11(3)(b) tiegħu,
Billi:
(1) Ir-Regolament tal-Kummissjoni (KE) Nru 1788/2001 [3] jistabbilixxi ċertifikat ġdid ta' l-ispezzjoni għall-prodotti importati u jibdel iċ-ċertifikat stabbilit bir-Regolament tal-Kummissjoni (KEE) Nru 3457/92 [4] u jipprevedi li ċ-ċertifikat il-ġdid għandu jkun applikat sa mill-1 ta' Lulju 2002 dwar il-prodotti importati permezz tal-proċeduri stabiliti fl-Artikolu 11(1) u 11(6) tar-Regolament (KEE) Nru 2092/91.
(2) B'dana kollu, bi thejjija għall-1 ta' Lulju 2002, diversi Stati Membri iltaqgħu ma ċerti diffikultajiet tekniċi u dubbji rigward l-implementazzjoni tar-Regolament (KE) Nru 1788/2001. F'ġieħ it-trasparenza u sabiex tkun evitata konfużjoni, dawn il-problemi għandhom ikunu solvuti qabel ma jkun applikat iċ-ċertifikat il-ġdid.
(3) Huwa għalhekk rakkommandabbli li tkun ipposponuta d-data li fiha ċ-ċertifikat il-ġdid kif stabbilit permezz tar-Regolament (KE) Nru 1788/2001 għandu jkun applikabbli.
(4) Il-miżuri li hemm provvediment dwarhom f'dan ir-Regolament huma konformi mal-opinjoni tal-Kumitat referut fl-Artikolu 14 tar-Regolament (KEE) Nru 2092/91,
ADOTTAT DAN ID-REGOLAMENT:
Artikolu 1
Ir-Regolament (KE) Nru 1788/2001 huwa emendat kif ġej:
1. Fl-Artikolu 8, id-data ta' "l-1 ta' Lulju 2002" hija mibdula bi "l-1 ta' Novembru 2002".
2. Fl-Artikolu 9, id-data ta' "l-1 ta' Lulju 2002" hija mibdula bi "l-1 ta' Novembru 2002".
Artikolu 2
Dan ir-Regolament għandu jidħol fis-seħħ fis-seba "jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej."
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Ġunju 2002.